Mesterskabet blev vundet af Rusland, som besejrede Finland med 6-1 i finalen, som for første gang siden VM 2004 "ikke" var et opgør mellem Sverige og Rusland. Sejren var Ruslands sjette VM-titel gennem tiden (og den 20. VM-titel, hvis man medregner de 14 titler vunder af Sovjetunionen i perioden 1957-1991). Bronzemedaljerne blev vundet af Sverige, som i bronzekampen vandt 14-3 over Kasakhstan. Det var første gang siden 1999, at svenskerne ikke vandt enten guld- eller sølvmedaljer. Kasakhstan sluttede på fjerdepladsen for sjette VM i træk, mens Norge blev nr. 5 for tiende gang i træk.